CELEX: 62017CA0345
Language: hr
Date: 2019-02-14 00:00:00
Title: predmet C-345/17: Presuda Suda (drugo vijeće) od 14. veljače 2019. (zahtjev za prethodnu odluku koji je uputio l’Augstākā tiesa — Latvija) — Postupak koji je pokrenuo Sergejs Buivids (Zahtjev za prethodnu odluku — Obrada osobnih podataka — Direktiva 95/46/EZ — Članak 3. — Područje primjene — Snimanje videozapisa pripadnika policije u policijskoj postaji tijekom izvršavanja postupovnih radnji — Objava na internetskoj stranici za videozapise — Članak 9. — Obrada osobnih podataka izvršena isključivo u novinarske svrhe — Pojam — Sloboda izražavanja — Zaštita privatnog života)

8.4.2019   
            
            
               HR
            
            
               Službeni list Europske unije
            
            
               C 131/6
            
         
      Presuda Suda (drugo vijeće) od 14. veljače 2019. (zahtjev za prethodnu odluku koji je uputio l’Augstākā tiesa — Latvija) — Postupak koji je pokrenuo Sergejs Buivids
      (predmet C-345/17) (1)
      
      (Zahtjev za prethodnu odluku - Obrada osobnih podataka - Direktiva 95/46/EZ - Članak 3. - Područje primjene - Snimanje videozapisa pripadnika policije u policijskoj postaji tijekom izvršavanja postupovnih radnji - Objava na internetskoj stranici za videozapise - Članak 9. - Obrada osobnih podataka izvršena isključivo u novinarske svrhe - Pojam - Sloboda izražavanja - Zaštita privatnog života)
      (2019/C 131/06)
      Jezik postupka: latvijski
      
         Sud koji je uputio zahtjev
      
      Augstākā tiesa
      
         Stranke glavnog postupka
      
      Sergejs Buivids
      
         Uz sudjelovanje: Datu valsts inspekcija
      
         Izreka
      
      
                  1.
               
               
                  Članak 3. Direktive 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka treba tumačiti na način da u područje primjene te direktive ulazi snimanje videozapisa pripadnika policije u postaji prilikom davanja izjave i objava tako snimljenog videozapisa na internetskoj stranici za videozapise gdje ih korisnici mogu slati, gledati i dijeliti.
               
            
                  2.
               
               
                  Članak 9. Direktive 95/46 treba tumačiti na način da činjenične okolnosti poput onih u glavnom postupku, odnosno snimanje videozapisa pripadnika policije u postaji prilikom davanja izjave i objava tako snimljenog videozapisa na internetskoj stranici za videozapise gdje ih korisnici mogu slati, gledati i dijeliti, mogu biti obrada osobnih podataka izvršena isključivo u novinarske svrhe u smislu te odredbe ako iz tog videozapisa proizlazi da navedena snimka i navedena objava kao jedini cilj imaju otkrivanje informacija, mišljenja i ideja javnosti, što je na sudu koji je uputio zahtjev da provjeri.
               
            
         (1)  SL C 277, 21. 8. 2017.